Venezia_Football_Club
Coppa Italia 2021/22/23
104': Zampano in parcusion el se retaja el spasio par el tiro ma el ze sentral e Dragowski el bloca sensa problemi. 103' : Traverson de Bastoni par el colpo de testa tentà da Krollis che'l tèrmena so'l fondo. 101': Cross da sanca de Zampano a ła reserca de Pohjanpalo che no'l riese a colpir le bałon. Dragowski el sistema el bałon par ndar a'l renvio łongo co i pìe. 97': Cartełin zało par Nikolau durisimo, ma invołontariamente, so Pohjanpalo. 96': Bałon che'l fenise da łe bande de i Johnsen che'l se mete a'l sentro e el calcia, bałon masa senrtral e blocà da Dragowski. 95': Bona asion orchestrada da Tessmann, che'l trova Candela in area, cross baso per Gytkjaer che'l viene mandà in corner. 91': Joronen el ghe mete n'altro tacon. Fołada de'l Spezia, Ekdal el calcia da fóra, Joronen el se zlonga e el neutrałiza ła concluzion. 90'+4 : Cross so'l segondo pało de Johnsen direto a Pohjanpalo che no'l ze bon a ranpinar el bałon. 90'+1: Pio Esposito el prova a zirarse drento l'area picenina el tacante in préstio da l'Inter, contrastà in maniera eficase da ła defeza arancioneroverde. 90' : Sìe menuti de recùparo. 88': Mete fóra ła retrovardia de'l Venezia, ga da repartir dadrìo ła scuadra de Alvini. Ła ło fa co Reca a sanca, fermà sensa fało da Tessmann. 87': Calcio d'angoło par el Spezia, da ła bandierina va a calciar Salvatore Esposito. 84': Canbio Spezia: fora Moro, drento Krollis. 83': Canbio Venezia: fora Ellertsson, drento Fiordilino. 81': Gytkjaer no'l fała. Bałon da na parte e portier da cheł'altra. 80'': Calcio de rigor par el Venezia. Fało de man de'l Spezia, Baroni e VAR i concede el penalty. 75': So i zviłupi de'l corner A ghe prova prima de testa e po' de pìe el tacante finlandeze sensa darghe ła zusta potensa a'l tiro. Dragowski el para sensa fadiga. 74' : Cross de Johnsen zlezierìo in calcio d'angoło. 71': Pohjanpalo el prova ła concluzion murada da ła defeza de'l Spezia. 69': Dopio canbio intanto par el Venezia: fora Andersen e Pierini, drento Busio e Gytkjaer. 68': Zirada da distansa ravisinada de Amiani, e Joronen el para a preza basa. 67' : Concluzion de Ellertson in mezo a tanti òmeni, respenzesta da'l muro defensivo de'l Spezia. 63' : Gaveva zbałia tuto Sverko, co un intarvento inconprensibiłe, ma Joronen el ze brao métarghe ła man e parar. 62' : Altro calcio de rigor par el Spezia. 60' : Joronen el sfiora e Moro el fa gol. 58' : Calcio de rigor par el Spezia. Inzenuità de Andersen che'l zlarga el braso dreto e el toca el bałon in area co ła man, rigor inevitabiłe. 55': 'Sta volta A ze Reca a fałar, ghe ne parofita Pierini che so ła fasa el parte in vełosità e el fa cross, Pohjnpalo el ze parfeto a l'apontamento co'l cross e el ła buta drento. 54' : Pohjanpalo el senja el primo gol de ła stazon. 50' : Gran bota da ła distansa de Antonucci, responde prezente Joronen destirandose par dezviar in calcio d'angoło. 49': Pohjanpaolo el zbuza fóra davanti a Nikolaou, so'l cross de Zampano. El fa bona vardia ostacołándoghene ła concluzion el capitan de'l Spezia. 48': Łibara l'area de rigor ła defeza de'l Spezia. Po' intarvien Baroni par fisciar un fało inte i confronti de Moro. 47': Corner concuistà da'l Venezia. Da ła bandierina ghe va a calciar Andersen. A monta sù i sentrałi de Vanoli par andar a colpir de testa. 45'+1 : Ghe prova Tessmann da łontan, bałon in curva. 43': Break de Ellertsson che'l se zlonga masa el bałon, favorindo el recùparo da parte de Amian. El zestise sensa forsa ła scuadra de Alvini, forte de'l vantagio. 40': Recùpara bałon el Spezia, canbio de zogo de Esposito a ła reserca de Verde che no'l ze bon de tenjir el bałon in canpo. 39': Zampano el prova a pontar Amian che'l ło ferma co un fało par Baroni. Calcio de punision da'l łimite de l'area par el Venezia. 36' : Tenta ła concluzion da fóra area Zampano sercando de sorpréndar fóra dai pałi Dragowski, sensa riusirghe. El zogo el reciaparà co'l renvio da parte de'l portier połaco. 35': Bona inisiativa so ła fasa de dreta de Candela, contenjùo in corner da Bandinelli. Va a bàter Pierini. 33': Ghe prova l'american Tessman da fóra co'l pìe sanco, bałon che'l sùfoła visin a'l segondo pało. 31': Antonuccio deboto el senja el sgondo. Asion in fotocopia de'l Spezia, cross radente de Reca par ła concluzion co ła ponta de'l pìe de l'ex Cittadella che ła antisipa da novo Idzes. El pało el salva el Venesia. 30': Verde el ponta Idzes che'l ghe łasa spasio, radopià e po' triplegà, Verde el riese comuncue a tirar, Joronen so'l só pało el respenze. 28': Calcio de punizione verso el sentro de Pierini, łibara l'area sensa pensarghe masa Muhl. Joronen el fa repartir l'asion de ła scuadra arancioneroverde. 26': Idzes el ze in vantagio, ma par fermar l'asion de'l Spezia el uza łe cative, par Baron el ze cartełin zało. 23': Johnsen el bruza tuti e el rise a pasargheła a Pohjanpalo antisipando Dragowski, el finlandeze a porta voda da'l łimite de l'area el manda a łado, ma ghe ze offside. 20' : Reca el recùpara so Andersen e riva el break, scato de l'esterno e cross in mezo, Antonucci el vien łasà soło da Idzes e el colpo da biłiardo el va in rede so'l pało łontan. 15': Bałon profondo de Pierini par el scato de Johnsen so'l cuało ze zvelto inte'l ndar a serar in diagonal Amian. 13': Sponda aerea de Moro par l'incursion sentrałe de Antonucci che'l se zlonga el bałon strasinandoseło so'l fondo. A se repartirà da'l renvio de Joronen. 11': Problemi par Bandinelli, àtimo de pauza parché ga da intarvenjir i mèdeghi. A se pol reprénder. 8': Ancora Johnsen ativo so ła trecuarti, bałon a Zampanpo che'l prova el cross baso, bałon respenzesto da ła defeza de'l Spezia. 6': Johnsen el verze par Pohjanpalo so ła dreta, Joel el prova ła concluzion da pozision defiłada, bałon che'l va fora ben oltra el segondo pało. 3': Inisiativa de Zampano, Salvatore Esposito el ghe fa ła ganbarioła e el se ciapa el zało.